Пештерна црква - Св. Архангел Михаил - Радожда - Википедија

# Пештерна црква - Св. Архангел Михаил - Радожда

### Од Википедија, слободна енциклопедија

Во еден од најубавите предели на западниот брег на Охридското Езеро, над с. Радожда, во природните пештери што се наоѓаат една над друга, високо во карпите, била изградена пештерната црква посветена на војсководителот на Небесните Сили - Архистратигот Михаил.

Најголемиот дел од откриените фрески потекнуваат од 14 век, а посебно се истакнува единствената сочувана композиција од 13 век, со претстава "Чудото во Хона" - насликана во чест на патронот кому е посветена црквата.

Зографот што го насликал овој лик ни се прикажува не само како надарен мајстор, туку и напреден творец кој ги излага новите непознати уметнички идеали - внесувајќи во ликот внатрешна сугестивност.

Оваа пештерна црква повторно е живописана кон крајот на 14. век, кога во Охрид и околината никнуваат многубројни споменици, придружени со процутот на сликарските работилници.

Нема сомнение дека помладиот слој живопис на Свети Архангел Михаил од пештерната црква е едно од последните дела на Охридската сликарска школа од 14. век.

## [уреди] Види исто така

- Свети Архангел Михаил, еден од седумте архангели.

Преземено од "http://mk.wikipedia.org../../../%D0%BF/%D0%B5/%D1%88/%D0%9F%D0%B5%D1%88%D1%82%D0%B5%D1%80%D0%BD%D0%B0_%D1%86%D1%80%D0%BA%D0%B2%D0%B0_-_%D0%A1%D0%B2._%D0%90%D1%80%D1%85%D0%B0%D0%BD%D0%B3%D0%B5%D0%BB_%D0%9C%D0%B8%D1%85%D0%B0%D0%B8%D0%BB_-_%D0%A0%D0%B0%D0%B4%D0%BE%D0%B6%D0%B4%D0%B0_2fa1.html"

Категорија: Пештерни цркви во Македонија

##### Views

- Статија
- Разговор
- Тековна верзија

##### Пребарај